钦定古今图书集成/明伦汇编/闺媛典/第174卷 > 崔启妻姚氏〈妇附〉
## 钦定古今图书集成/明伦汇编/闺媛典/第174卷 > 崔启妻姚氏〈妇附〉

按《广东通志》：“姚氏，番禺崔启妻。年二十，适启，方半载
而夫亡，以夫兄子焕为嗣，服阕，携之归宁，命拜父。父
欲夺其志，止之曰：‘系我骨血则拜’。答曰：‘虽非父骨血，
实我夫骨血’。遂不复往，不事膏沐，闭门纺绩。子长，亦娶于姚，寻夭。又择侄之子应沂为嗣孙妇，姚亦守节
如姑。”